**Precizări privind noul curriculum pentru educaţia timpurie**

**Elemente de noutate ale Curriculumului pentru educație timpurie**:

* Existența unui cadru coerent de la naștere până la 6 ani care stimulează dezvoltarea copiilor, din punct de vedere fizic, socio-emoțional, cognitiv.
* Axa Programei pentru educaţia timpurie constituită din domeniile de dezvoltare – dimensiuni ale dezvoltării – comportamente, ca premise ale competențelor ulterioare.
* Sintagma *dimensiuni ale dezvoltării*
* Programul anual de studiu, Planul de învățământ și tipurile de activități de învățare pentru copiii de la 0 la 3 ani.
* Flexibilizarea Planului de învățământ pentru perioada de vârstă cuprinsă între 3 și 6 ani, astfel încât să favorizeze jocul ca activitate specifică vârstei și să faciliteze învățarea multidimensională, polisenzorială, globală și integrată.
* Reperele orare orientative incluse în programul zilnic de activitate, cu posibilitatea particularizării acestuia în funcție de nevoile unității, cu acordul CA.
* Includerea jocului liber în programul zilnic de activitate cu copiii.
* Lectura, considerată una dintre cele mai intense, mai educative şi mai răspândite activităţi. Cu cât apropierea copilului de carte se face mai devreme, cu atât mai importante şi mai durabile sunt efectele ei în domeniul limbajului, al comunicării, precum şi în cel al comportamentului şi al socializării.
* Activitatea opțională intră în norma cadrului didactic și i se acordă o plajă orară de 0-1 activitate/săptămână. Programa unei activităţi opţionale poate fi elaborată de educatoare şi, în acest caz, va fi avizată de inspectorul de specialitate sau poate fi aleasă din oferta de programe opționale avizate de MEN sau de ISJ.
* Stabilirea la nivel judeţean/sector a unei zile din săptămână, pentru cele 3 ore de activitate de pregătire metodico-științifică care vor fi desfășurateîn instituția de învățământ
* Posibilitatea utilizării (fără a fi obligatorie) a metodei CLIL (Content and Language Integrated Learning), proiectelor / parteneriatelor cu alte instituții similare din alte țări , de tipul parteneriatelor eTwinning, pentru încurajarea studiului limbilor străine.

**Elemente de continuitate între vechiul și actualul Curriculum:**

* Menținerea aceluiași sistem de referință: legislația europeană în vigoare, studiile în domeniu, Reperele Fundamentale în Dezvoltarea și Învățarea Timpurie (RFIDT)
* Corelarea cu legislaţia națională în vigoare, îndeosebi cu prevederile care vizează domeniul educaţiei timpurii
* Programul anual de studiu organizat în jurul a şase teme de integrare curriculară *Cine sunt/ suntem?, Când, cum şi de ce se întâmplă?, Cum este, a fost şi va fi aici pe pământ?, Cine şi cum planifică/organizează o activitate?, Cum exprimăm ceea ce simţim?* şi *Ce şi cum vreau să fiu?*
* Domeniile de dezvoltare ca repere pedagogice esenţiale pentru a realiza individualizarea educaţiei şi a învăţării
* Programul zilnic de activitate
* Tipurile de activități (ALA, ADE, ADP) și cele cinci domenii experiențiale
* Abordarea integrată a activităților
* Lucrul pe proiecte tematice
* Existența zilnică, obligatorie, a cel puţin unei activități sau a unui moment de mişcare, în aer liber (recomandat) sau în incinta instituției.
* Jocul este activitatea fundamentală a copiilor în grădiniță, acesta fiind, deopotrivă, mijloc de realizare, metodă de învățământ, formă de activitate dominantă.
* Durata activităţilor este variabilă, în funcţie de particularităţile copiilor şi, implicit, de interesul manifestat de grupul de copii/copil pentru acestea, de conţinutul activităţilor, precum şi în funcţie de maniera de desfăşurare.
* Activitățile pe domenii experiențiale – ADE. Se vor avea în vedere toate domeniile experiențiale și asigurarea unui echilibru în planificarea mijloacelor de realizare a activităților zilnice și săptămânale.
* Planificarea anuală va conţine: maximum 7 proiectetematice cu o durată maximă de 5 săptămâni/proiect sau un număr mai mare de proiecte variind între 1-3 săptămâni, săptămâni independente, proiecte de o zi (teme concurente) şi proiecte transsemestriale.